Widłowy wōzyk to je mechaniczny pojazd ô silnikowym napyndzie kery je przistosowany do przewożynio matyriołōw ô srogij masie (do poru tōn, zależniy ôd typu), kery je używany do bliskigo przekludzanio a we magazynowych robotach. Nojczyńści towor kery mo być przekludzany je umiyszczany na drzewiannych palytach. S przodku, przed zicym kerowcy mo maszt na kerym zamocowane sōm widły. Widły idzie ôpuszczać, dźwigać a zmiyniać jeich rozstaw, a cołki maszt idzie ekować ôd sia i na sia - steruje sie tym wajchōma, krōm rozstawu widłōw kery trza zmiynić rynczniy. Widłowe wōzyki sōm napyndzane bez sztrōm, benzina, gaz a inksze. Piyrsze widłowe wōzyki wyprodukowano we 20. lotach XX stolecio.